שיחה:הדלתות

message: ערך מקסים - קראתי ונהנתי. דני. Danny-w 08:02, 9 אפריל 2006 (UTC)
replies: text: שמחתי לכתוב ועוד יותר לקבל ביקורת כזו טובה. האם כול הערך מקסים? רעיונות לשיפור? אשמח לשמוע, תודה על ההערכה. בברכה, Tahmar1900 23:25, 25 מאי 2006 (IDT)

message: זה מוזר שהבלוז לא מוזכר בכלל בערך כשזה בלי ספק אבן היסוד של הדורז, הם הרבה יותר בלוז רוק מאשר רוק פסיכאדלי... 90 אחוז מהשירים שלהם בנויים על בסיס של בלוז, ויש להם גם רצועות שהן בלוז טהור בלי שום השפעת רוק אפילו (רדהאוס בלוז). בקיצור אם צריך להגדיר את הדלתות בשתי מילים זה יהיה רוק ובלוז, חבל מאד שזה בכלל לא מופיע בערך, אני חושב שצריך לעשות שינויי משמעותי בנדון. נינצ'ה 12:00, 31 ביולי 2007 (IDT)
replies: text: הבלוז אולי לא מוזכר הרבה בערך, אבל בהחלט תפס מקום בערך לפני העריכה (החשובה מאוד) שלך. כתוב בערך ששורשי הלהקה הם בלוז ושהם הושפעו הרבה מבלוז. הקביעה שלך שהם יותר בלוז רוק מאשר רוק פסיכדלי היא קביעה שאני אאלץ לא להסכים איתך עִמה (וגם הטענה לגבי רצועות בלוז טהור, יש להם גם רצועות פסיכדליה טהורות, זה לא ממש משנה), אבל זה לא אמור להפריע לערך. עכשיו ה"בלוז רוק" מופיע גם בפסקה הפותחת וגם בתבנית המוזיקאים. בסדר מבחינתך? בברכה, Tahmar1900 19:01, 31 ביולי 2007 (IDT)
replies: text: :כששאלו את מוריסון אם הוא חושב שהוא הרוקיסט הגדול בהיסטוריה, הוא אמר "אני לא רוקיסט, אני בלוזיסט". אם אתה מנתח מבחינה מוסיקאלית את כמעט כל היצירות שלהם אתה תקבל רצפים של 1 4 5 כנהוג בבלוז ולא בפסיכאדלי, האפקטים בהם הם השתמשו היו מיזעריים אפילו דיסטורשין נדיר אצלם, אז כן הם בכל זאת היו רוק פסיכאדלי אבל הם קודם כל בלוז. בנוגע לרצועות שהן פסיכאדלי גמור, אני יכול לחשוב על אחת, סלבראישן, חוץ מזה מה? כשג'ים מוריסון עזב את הלהקה ג'ון דנסמור אמר לו, "חבל, אני חושב שעוד יש לנו קצת מהבלוז בתוכינו". ואם כבר הזכרנו את דנסמור, הוא היה בלוזיסט לפני שהוא היה ג'אזיסט, הוא מנגן כמעט תמיד ווארייציות (גאוניות) על שאפל. 
אבל למה לריב? בסדר אתה כתבת את הערך, ואם אתה מרגיש שהווי הבלוז של הלהקה עובר ממנו כרגע, אז בסדר אני לא רוצה לריב איתך סתם, שיהיה לך יום טוב. נינצ'ה 14:24, 1 באוגוסט 2007 (IDT)
replies: text: ::אני מצטער אם אתה מרגיש שאני רב איתך, שיהיה מובן שלא, שנינו סך הכל רוצים לשפר את הערך (שאינו שלי או שלו, אלא של כולם). הם אכן השתמשו בהרבה טכניקות של בלוז וידוע לי גם שהם באו מרקע של בלוז (כמו שכתבת וגם כתוב בערך אאל"ט, דנסמור בה מרקע בלוזי וקל לשמוע את זה). לעומת זאת, לי נראה שהם "להקה בלוזית שמנגנת רוק פסיכדלי". בכל מקרה, כפי שאני שם לב עכשיו, הדעות שלי ושלך הגיעו לפשרה בערך, בפסקה הראשית ובתבנית הם מוגדרים בלוז ורוק פסיכדלי, ובקטעים על התקליטים מדובר על "חזרה לשורשי הבלוז" וכו'. תודה על שיפור הערך ואשמח אם תוכל לשפר אותו עוד, בברכה, Tahmar1900 20:58, 1 באוגוסט 2007 (IDT)
thread_title:  רוק בלוז 

message: אני לא מכירה אף להקה בשם הדלתות. אני מכירה רק את הדורז. יש הרבה דוגמאות באתר ללהקות שלא הוחלט פתאום לשנות להן את השם. דניאלהנירגד 16:48, 30 באוקטובר 2007 (IST)
replies: text: נתחיל בזה שזה לא משנה. יש הפניות כך שאין בעיה למצוא את הערך. ההחלטה הזאת לא חקוקה באבן, אפשר לשנות, אבל לדעתי זה דווקא הגיוני. יש גם לא מעט להקות שהוחלף שמם למשל המי. השאלה היא פשוט איך זה נראה בעברית ואיך זה רווח. ברור שאין לקרוא לביטלס חיפושיות הקצב, או לזפלין צפלין מעופרת, אבל פה זה לא חד משמעי. אני נוטה לשימוש בעברית. נינצ'ה - שיחה - בואו לקרוא ולערוך! 17:04, 30 באוקטובר 2007 (IST)
replies: text: :לפחות בארץ, בשנות ה-70, הלהקה הייתה ידועה בתור "הדלתות". למרות זאת, לפי דעתי זה לא משנה. --‏The-Q‏ 19:57, 30 באוקטובר 2007 (IST)
לא מעט זמן עבר מאז שנות השבעים. "המי" זה בכלל מגוחך. ויקיפדיה צריכה להתחדש ולהתרענן. הדורז לא ישראלים - ואין סיבה לנסות להפוך אותם לכאלה. דניאלהנירגד 19:22, 3 בנובמבר 2007 (IST)

text: שוב יש לזכור שתוכן הערך חשוב בהרבה משמו. בערך לא כתוב שהם ישראלים, וזה מה שקובע. "הדורז" נראה רע, נשמע רע והרבה פחות ברור. את "הדלתות" אפשר לקרוא בצורה אחת, זה נח. אגב, מה שהיה בשנות השיבעים די משנה, זו התקופה שבה הם פעלו (זו התקופה שפעלם הגיע לארץ). אנא הצג ראיות לכך שהשם "הדורז" רווח בעברית. אז אני אשקול מחדש את דעתי. בברכה, נינצ'ה - שיחה - בואו לקרוא ולערוך! 21:11, 3 בנובמבר 2007 (IST)
replies: text: :אנחנו משתמשים בהביטלס, ההוליס, הווייט סטרייפס, הסמאשינג פאמפקינס, הקיור, הקרנבריז, הפרזידנטס אוף דה יונייטד סטייטס אוף אמריקה, האקספלויטד, הספשלז, הקלאש, הסטון רוזס, הסטרוקס, הסמית'ס ועוד... דניאלהנירגד 03:27, 6 בנובמבר 2007 (IST)
replies: text: ::אמת. אבל שים לב שלאף אחד מהם מלבד הביטלס, אין שם בעברית. ככה שאין שם ממש אופציה, אני נגד קביעת חוק בנושא הזה, כל מקרה לגופו, בבקשה דבר איתי על הערך הנדון ולא על ערכים אחרים. האם אתה יכול להצביע על מקומות בהם נהוג לומר "הדורז"? נינצ'ה - שיחה - בואו לקרוא ולערוך! 04:34, 6 בנובמבר 2007 (IST)
replies: text: :::אני חושבת שכיום כל אדם (לפחות כל אדם צעיר) שאוהב את הלהקה שתדבר איתו, לא יגיד לך שהוא "מעריץ של להקת הדלתות." בבדיקת גוגל שעשיתי, המקומות המשתמשים בשם ה"דלתות" הם כל מיני כתבות באתרי חדשות. ובכלל, אם ללהקה יש שם אני לא מבינה מה הטעם לשנות אותו "כדי שייראה יותר טוב" או משהו כזה... בכל אופן יש לי קרוב בגל"צ, אשאל אותו מה הנוהל שם. ואגב תפסיק לדבר איתי בלשון זכר [= דניאלהנירגד 08:20, 6 בנובמבר 2007 (IST)
replies: text: ::::קודם כל סליחה שדיברתי איתך בלשון זכר =]. חוץ מזה אני "מעריץ של להקת הדלתות" ואני צעיר למדי. כמובן שאני לא אומר את זה, אבל את צריכה להבין, אנחנו לא מדברים בויקיפדיה אנחנו כותבים. את מסכימה שאני לא צריך להשתמש בסלאנג בערכים? אותם אתרי חדשות שהזכרת, דומים לנו יותר מהדיבור של מעריצים, ויותר גם מגל"צ (גם הם מדברים ולא כותבים אנציקלופדיה). את מסכימה שהשם "הדלתות" ברור לכל? גם מי שלא משתמש בו (כמוני אגב) מבין מייד שמדובר בדורז, לאומת זאת "דורז" נראה משונה ולא ברור - אני יכול לקרוא את זה כמו אורז, כמו תופז, או בעוד אינספור שיטות. בקיצור האנציקלופדיה לא מיועדת רק למעריצים, אלא לכל אדם והשם "הדלתות" ברור יותר לכל. כמובן שאדם שמחפש את הערך בתיבת החיפוש (החדשה והנהדרת שלנו) בתור "דורז" יופנה ישירות לכאן, כך שמהבחינה הזאת זה לא משנה, אבל עדיף בעיני להשתמש בשם העברי, מכל הסיבות שהזכרתי, ומכיוון שאנו כותבים בויקיפדיה עברית.

text: ::::אגב, אני מבין מה את אומרת, גם אני התלבטתי בהתחלה אם זה השם המתאים. אבל בינתיים הגעתי למסקנה שכן. אם יש לך דוגמאות בכתב לשמום ב"דורז" אשמח לראותם. אגב, פורומים וכו' לא תופסים... נינצ'ה - שיחה - בואו לקרוא ולערוך! 11:51, 6 בנובמבר 2007 (IST)
replies: text: ::::: אף אחד לא יקרא את זה כמו אורז: יהיה כתוב הדורז (The Doors). תראה, הבעיה העיקרית היא שאין קו אחיד בויקיפדיה לגבי להקות לועזיות. יש להקות ששמן מתורגם, להקות ששמן נכתב באותיות עבריות, ולהקות ששמן נכתב באנגלית. זו בעיה כללית, שלא נוגעת רק לערך על הדורז. אבל לפני שמתחילים להתעסק בבעיות הארגוניות של ויקיפדיה כולה צריך להתחיל איפשהו [= דניאלהנירגד 16:00, 6 בנובמבר 2007 (IST)
replies: text: :::::: בשנות השישים והשבעים הייתה נטייה בארץ לתרגם שמות של להקות, חלק מהשמות תפסו (האבנים המתגלגלות, הדלתות וכו') וחלק לא ממש (בראשית או פרפר הברזל). בוויקיפדיה נהוג ששם הערך יהיה השם כפי שהוא ידוע לקהל הישראלי, ככה נוצר מצב שכבר היו ויכוחים על שם הערך האבנים המתגלגלות, קצפת ועכשיו פה. אני אישית מכיר את הלהקה בשם הדלתות, וישנם עוד לא מעט ערכים על להקות ששמן הוא בעברית - אנשי הכפר, חמישיית הג'קסונים, הנשרים, האמהות והאבות, נערי החוף ועוד. ד"א, בפרלמנט היה דיון בנושא וההחלטה דיי לא ברורה, בכל מקרה אחרי קריאה של הדיון אפשר להבין ש"אולם אין ספק שהלהקה נקראת בעיברית "הדלתות" ולא "הדורז". דרור 21:33, 24 פברואר 2006 (UTC)" ו-"תמיד צריך להפעיל את חוק ההגיון. אם ללהקות ה-Doors נהוג לקרוא "הדלתות" אז זה לגיטימי ששם הערך יהיה "הדלתות"." (נכתב על ידי MathKnight). ככה הלהקה הייתה ידועה בארץ, וכך היא עדיין (מבחן גוגל מראה זאת בקלות). בברכה, Tahmar1900 16:45, 6 בנובמבר 2007 (IST)
replies: text: ::::::: אם כבר חוזרים לנושא כדאי להציץ בפינת הנוסטלגיה שלי שנוצרה בעקבות הדיונים הקודמים שהוזכרו. גם לדעתי שם הערך צריך להשאר "הדלתות". בברכה, רחל 18:52, 6 בנובמבר 2007 (IST)
replies: text: ::::::::אני מסכים עם נינצ'ה, תמר ורחל. הכתיב "דורז" לא נראה לי מקובל. זה נכון שאין אחידות בשמות הערכים, חלקם מתועתקים, חלקם מעוברתים וחלקם בשפת המקור, אבל הסיבה לכך היא שלא רק ויקיפדיה, אלא גם המציאות היא כזו. ‏odedee • שיחה 21:44, 6 בנובמבר 2007 (IST)
thread_title: דלתות who?

message: "ב-1971 במהלך משפטו, הותר למוריסון לקחת פסק זמן מן המשפט..." על איזה משפט מדובר? ‏עדיאל‏ 20:15, 30 באוקטובר 2007 (IST)
replies: text: הנושא דווקא לא נראה לי בעייתי, מדובר במשפט על כך שחשף את עצמו, אבל אין ספק שהמשפט לא ברור, אני אשתדל להעביר לערך ויקיזציה מחר. בברכה, נינצ'ה - שיחה - בואו לקרוא ולערוך! 23:13, 30 באוקטובר 2007 (IST)
thread_title:  משפט לא ברור 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://home.att.net/~chuckayoub/the_doors_lyrics.html
** In הדלתות on 2011-11-22 22:17:04, Socket Error: 'Connection timed out'
** In הדלתות on 2011-11-27 23:38:06, Socket Error: 'Connection timed out'
** In הדלתות on 2013-05-03 23:19:13, Socket Error: 'Connection timed out'
--Matanyabot - שיחה 02:19, 4 במאי 2013 (IDT)
thread_title:  קישור שבור